Folketing
2002-11-14

Jeg er enig i, at man skal passe på med at dæmonisere, men er det ikke det, der præcis er sket her? Vi havde for nylig et møde med Scott Ritter, tidligere våbeninspektør, og i den internationale diskussion er der faktisk enighed om, at Saddam Hussein i dag er betydelig svagere, end han var, da USA støttede ham. Han er en bandit, han er en tyran, han har undertrykt og gasset kurderne i det nordlige Irak. Det er ikke det, men det, som undrer mig, er, at når man ser på denne verden, som er så fuld af despoter, diktatorer, regimer, der laver krig mod deres omgivelser - se på Afrika, se på Asien, se på Rusland, der laver folkemord i Tjetjenien; man omfavner Putin, som jeg så statsministeren gøre forleden dag - hvor sammenhængen er i det. Derfor vil jeg godt spørge hr. Søren Krarup: Kunne hr. Søren Krarup ikke få den tanke, at det her handler om olie? Det handler om, at USA har brug for at få nogle venligsindede regimer i Mellemøsten, der kan sikre billige olieforsyninger for den amerikanske økonomi?